Εφαρμογή Ψηφιακών Μαθησιακών Αντικειμένων στη Φυσική για μαθητές Ειδικού ΕΠΑΛ με ήπια ή μέτρια Νοητική Υστέρηση
Creators: name: Μαλλίδης-Μαλέσσας Παναγιώτης Κωνσταντίνου
Publisher: name: Aristotle University of Thessaloniki
Year: 2020
Subjects: Ψηφιακά Μαθησιακά Αντικείμενα
Φωτόδεντρο
Νοητική αναπηρία
Digital learning objects
Photodentro
Intellectual disability

description: Βασικός στόχος αυτής της εμπειρικής μελέτης είναι η διερεύνηση της επίδρασης που έχουν τα μαθησιακά αντικείμενα στη μάθηση κατά τη διδασκαλία της Φυσικής σε μαθητές με ήπια και μέτρια νοητική αναπηρία. Επιλέχθηκαν συνολικά έξι μαθησιακά αντικείμενα από τη θεματολογία της Φυσικής για την διεξαγωγή της έρευνας. Τα μαθησιακά αντικείμενα βρίσκονται στο Ελληνικό αποθετήριο μαθησιακών αντικειμένων Φωτόδεντρο. Το Δείγμα της έρευνας αποτελούνταν από 23 μαθητές και μαθήτριες Β, Γ και Δ τάξης ενός Ειδικού Επαγγελματικού Λυκείου της Θεσσαλονίκης. Η μελέτη διεξήχθη με το σχέδιο Α/Β της μεθοδολογίας μεμονωμένου ατόμου η οποία είναι μία ποσοτική μέθοδος έρευνας που χρησιμοποιείται εδώ και δεκαετίες στην Ειδική Αγωγή. Η διαδικασία που ακολουθήθηκε περιελάμβανε δύο φάσεις Α και Β. Στην φάση Α εφαρμόστηκε ομαδικά μετωπική διδασκαλία με τον παραδοσιακό τρόπο και συμπλήρωση από κάθε μαθητή ενός φύλλου αξιολόγησης που μετρούσε την επίδοση του σε ό, τι είχε διδαχθεί. Ύστερα από λίγες μέρες ακολούθησε η φάση Β της παρέμβασης. Στη φάση Β εφαρμόστηκε ατομικά διδασκαλία της ίδιας ενότητας με χρήση δύο μαθησιακών αντικειμένων από κάθε μαθητή και συμπλήρωση του ίδιου φύλλου αξιολόγησης. Σύμφωνα με τη μέθοδο μεμονωμένου ατόμου δημιουργήθηκαν αντίστοιχα γραφήματα των δύο φάσεων και συγκρίθηκε η επίδοση του κάθε μαθητή κατά τις δυο φάσεις. Η ανάλυση των μετρήσεων έγινε με τον παραδοσιακό τρόπο της μεθόδου, δηλαδή με οπτική επιθεώρηση των γραφημάτων που προέκυψαν από τις μετρήσεις. Λήφθηκαν υπόψη και ποιοτικά δεδομένα που προέκυψαν από την διαδικασία. Από την ανάλυση αυτή φάνηκε να υπάρχει θετική επίδραση στη μάθηση των 20 συμμετεχόντων. Σε δυο μαθητές δεν έδειξε να έχει επίδραση στη μάθηση τους η χρήση των μαθησιακών αντικειμένων ενώ ένας μαθητής εγκατέλειψε κατά τη διάρκεια της έρευνας. Οι συμμετέχοντες έμειναν ικανοποιημένοι από τη χρήση των μαθησιακών αντικειμένων δηλώνοντας ότι τους βοήθησε στην εμπλοκή και στη μάθηση. Τα αποτελέσματα αυτής της εργασίας καθώς και η περιγραφή της μεθόδου που ακολουθήθηκε μπορούν να αξιοποιηθούν τόσο από εκπαιδευτικούς φυσικών επιστημών της ειδικής αγωγής όσο και της γενικής καθώς και από άλλους επαγγελματίες της ειδικής αγωγής. Χρειάζεται περαιτέρω έρευνα σε πιθανώς μεγαλύτερο δείγμα και με κατάλληλη μεθοδολογική προσέγγιση για να διασταυρωθούν τα ευρήματα αυτής της μελέτης.
description: The main objective of this empirical study is to investigate the effect that learning objects have on learning while teaching Physics to students with mild and moderate mental disabilities. In total six were the selected Learning Objects from Hellenic repository of learning objects ‘Photodentro’ for the study. The research sample consisted of 23 male and female students of a Special Education high school in Thessaloniki. (K-10, K-11, K-12 grades). The research was conducted with the A/B single-user design, which is a quantitative research method used for decades in special education. The process followed included two phases A and B. In phase A, group frontal teaching was applied in the traditional way and an assessment worksheet was completed by each student to measure his/her performance in what had been taught. After a few days, phase B followed where intervention was implemented. In phase B, individual teaching of the same learning unit was applied while using two learning objects followed by the completion of the same assessment sheet by each student. The graphs of the two phases were created according to the single-case method followed by the comparison of each student’s performance during the two phases. The data analysis was made in the traditional way of the method, i.e. with a visual inspection of the graphs that emerged from the measurements. Qualitative data that emerged from the process were also taken into account. Results’ analysis revealed that there was a positive effect on the learning of the 20 participants. Two students did not appear to be affected in their learning by learning objects while one student quit the survey. Participants were satisfied with the use of the learning objects, stating that it helped them in their engagement and learning. The results of this work as well as the description of the method followed can be used by teachers of special and general education and also by other professionals of special education. Further research is needed on a larger sample and with the appropriate methodological approach to cross-examine the findings of this study.